CELEX: 22020D0336
Language: ro
Date: 2019-12-13 00:00:00
Title: Decizia nr. 318/2019 a Comitetului mixt al SEE din 13 decembrie 2019 de modificare a anexei XIII (Transporturile) la Acordul privind SEE [2020/336]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/74
               
            
         DECIZIA NR. 318/2019 A COMITETULUI MIXT AL SEE
         din 13 decembrie 2019
         de modificare a anexei XIII (Transporturile) la Acordul privind SEE [2020/336]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2019/317 al Comisiei din 11 februarie 2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr. 390/2013 și (UE) nr. 391/2013 (1) trebuie încorporat în Acordul privind SEE.
                  
               
                     (2)
                  
                  
                     Prin Regulamentul (UE) 2019/317 se abrogă, de la 1 ianuarie 2020, Regulamentele de punere în aplicare (UE) nr. 390/2013 (2) și (UE) nr. 391/2013 (3) ale Comisiei, care sunt încorporate în Acordul privind SEE și care, prin urmare, trebuie eliminate din Acordul privind SEE.
                  
               
                     (3)
                  
                  
                     Prin urmare, anexa XIII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa XIII la Acordul privind SEE se modifică după cum urmează:
            
                        1.
                     
                     
                        După punctul 66xj [Regulamentul de punere în aplicare (UE) 2019/123 al Comisiei] se inserează următorul punct:
                        
                                    „66xk
                                 
                                 
                                    
                                       32019 R 0317: Regulamentul de punere în aplicare (UE) 2019/317 al Comisiei din 11 februarie 2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr. 390/2013 și (UE) nr. 391/2013 (JO L 56, 25.2.2019, p. 1).
                                    În sensul prezentului acord, dispozițiile regulamentului de punere în aplicare se citesc cu următoarele adaptări:
                                    
                                                (a)
                                             
                                             
                                                fără a se aduce atingere dispozițiilor Protocolului 1 la acord, se consideră că termenul «stat membru (state membre)» cuprinde și statele AELS, în plus față de semnificația acestuia din regulamentul de punere în aplicare menționat anterior;
                                             
                                          
                                                (b)
                                             
                                             
                                                în ceea ce privește statele AELS, termenul «administrator de rețea» se referă la administratorul de rețea numit de Comitetul permanent al statelor AELS;
                                             
                                          
                                                (c)
                                             
                                             
                                                în ceea ce privește statele AELS, termenul «organism de evaluare a performanței» se referă la organismul de evaluare a performanței desemnat de Comitetul permanent al statelor AELS.
                                             
                                          
                                                (d)
                                             
                                             
                                                La articolul 14 alineatul (1) se adaugă următorul paragraf:
                                                «În cazul în care evaluarea privește planurile și obiectivele de performanță aplicabile unuia sau mai multor state membre ale UE și unuia sau mai multor state AELS, evaluarea este efectuată de către Autoritatea AELS de Supraveghere, cu privire la statul (statele) AELS, și de către Comisie, cu privire la statul (statele) membru (membre) al(e) UE. Comisia și Autoritatea AELS de Supraveghere cooperează în acest sens în vederea adoptării de poziții identice pe parcursul întregii proceduri prevăzute la acest articol.»
                                             
                                          
                                                (e)
                                             
                                             
                                                La articolul 15 alineatul (1) se adaugă următorul paragraf:
                                                «În cazul în care evaluarea și revizuirea privesc planurile și obiectivele de performanță aplicabile unuia sau mai multor state membre ale UE și unuia sau mai multor state AELS, evaluarea este efectuată de către Autoritatea AELS de Supraveghere, cu privire la statul (statele) AELS, și de către Comisie, cu privire la statul (statele) membru (membre) al(e) UE. Comisia și Autoritatea AELS de Supraveghere cooperează în acest sens în vederea adoptării de poziții identice pe parcursul întregii proceduri prevăzute la acest articol.»
                                             
                                          
                                                (f)
                                             
                                             
                                                La articolul 18 alineatul (1) se adaugă următorul paragraf:
                                                «În cazul în care cererea motivată privește obiectivele de performanță aplicabile unuia sau mai multor state membre ale UE și unuia sau mai multor state AELS, evaluarea este efectuată de către Autoritatea AELS de Supraveghere, cu privire la statul (statele) AELS, și de către Comisie, cu privire la statul (statele) membru (membre) al(e) UE. Comisia și Autoritatea AELS de Supraveghere cooperează în acest sens în vederea adoptării de poziții identice pe parcursul întregii proceduri prevăzute la acest articol.»
                                             
                                          
                                                (g)
                                             
                                             
                                                La articolul 19 alineatul (2) se adaugă următorul paragraf:
                                                «În cazul în care planul de performanță al rețelei se referă atât la administratorul de rețea numit de Comisie, cât și la administratorul de rețea numit de Comitetul permanent al statelor AELS, Comisia și Autoritatea AELS de Supraveghere cooperează în vederea adoptării de poziții identice.»
                                             
                                          
                                                (h)
                                             
                                             
                                                la articolul 19 alineatele (1), (3) și (4), în ceea ce privește statele AELS, cuvântul «Comisia» se citește «Autoritatea AELS de Supraveghere».”
                                             
                                          
                              
                  
                        2.
                     
                     
                        Textul de la punctul 66xf [Regulamentul de punere în aplicare (UE) nr. 390/2013 al Comisiei] și de la punctul 66wm [Regulamentul de punere în aplicare (UE) nr. 391/2013 al Comisiei] se elimină începând cu 1 ianuarie 2020.
                     
                  
         
            Articolul 2
            Textele Regulamentului de punere în aplicare (UE) 2019/317 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1), sau la data intrării în vigoare a Deciziei nr. 317/2019 a Comitetului mixt al SEE din 13 decembrie 2019 (4), dacă această dată este ulterioară.
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 56, 25.2.2019, p. 1.
         
            (2)  JO L 128, 9.5.2013, p. 1.
         
            (3)  JO L 128, 9.5.2013, p. 31.
         
            (*1)  Nu au fost semnalate obligații constituționale.
         
            (4)  A se vedea pagina 72 din prezentul Jurnal Oficial.